CELEX: 32005R1472
Language: sl
Date: 2005-09-09
Title: Uredba Komisije (ES) št. 1472/2005 z dne 9. septembra 2005 o določitvi, v kakšnem obsegu se lahko sprejmejo zahtevki za uvozna dovoljenja, vloženi v mesecu avgustu 2005 za nekatero živo govedo, v okviru tarifne kvote, predvidene z Uredbo (ES) št. 1217/2005

10.9.2005   
            
            
               SL
            
            
               Uradni list Evropske unije
            
            
               L 234/4
            
         
      UREDBA KOMISIJE (ES) št. 1472/2005
   z dne 9. septembra 2005
   o določitvi, v kakšnem obsegu se lahko sprejmejo zahtevki za uvozna dovoljenja, vloženi v mesecu avgustu 2005 za nekatero živo govedo, v okviru tarifne kvote, predvidene z Uredbo (ES) št. 1217/2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1),
   ob upoštevanju Uredbe Komisije (ES) št. 1217/2005 z dne 28. julija 2005 o določitvi pravil za uporabo tarifnih kvot za nekatero živo govedo s poreklom iz Bolgarije, kot določa Sklep Sveta 2003/286/ES (2), in zlasti člena 4 Uredbe,
   ob upoštevanju naslednjega:
   
               (1)
            
            
               Člen 1 Uredbe (ES) št. 1217/2005 določa na 6 600 število glav živega goveda, po poreklu iz Bolgarije, ki se lahko uvozi pod posebnimi pogoji v obdobju od 1. julija 2005 do 30. junija 2006.
            
         
               (2)
            
            
               Člen 4(2) Uredbe (ES) št. 1217/2005 določa, da se zaprošene količine lahko zmanjšajo. Vloženi zahtevki se nanašajo na celotne količine, ki presegajo razpoložljive količine. Glede na te okoliščine in z željo zagotoviti pravično porazdelitev razpoložljivih količin, je primerno, da se sorazmerno zmanjšajo zaprošene količine –
            
         SPREJELA NASLEDNJO UREDBO:
   Člen 1
   Vsakemu zahtevku za uvozna dovoljenja, vloženemu v skladu s členom 3(3) Uredbe (ES) št. 1217/2005, se ugodi v višini 43,5787 % zaprošenih količin.
   Člen 2
   Ta uredba začne veljati 10. septembra 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. septembra 2005
      
         
            Za Komisijo
         
         J. M. SILVA RODRÍGUEZ
         
         
            Generalni direktor za kmetijstvo in razvoj podeželja
         
      
   
   
      (1)  UL L 160, 26.6.1999, str. 21. Uredba, kakor je bila nazadnje spremenjena z Uredbo (ES) št. 1782/2003 (UL L 270, 21.10.2003, str. 1).
   
      (2)  UL L 199, 29.7.2005, str. 33.